Αιγαίο Ώρα Μηδέν

«Αιγαίο Ώρα Μηδέν» ονομάζεται μία σειρά τεχνολογικών θρίλερ - στρατιωτικών μυθιστορημάτων, του Μίλτου Αντωνιάδη από τις εκδόσεις Memento. Αρχικά επρόκειτο για μία τριλογία, ωστόσο τελικά ο συγγραφέας αποφάσισε να εκδόσει και τέταρτο βιβλίο για να συνεχίσει την αφήγηση, μετατρέποντας την σειρά σε τετραλογία. Τρία εκ των τεσσάρων εκδόθηκαν στο διάστημα 2022–2025, με το τέταρτο να αναμένεται να εκδοθεί κατά τη διάρκεια του 2025 ή του 2026. Τα τρία ήδη εκδεδομένα βιβλία της σειράς, διαδραματίζονται μεταξύ Ιουλίου του 2029 και Πάσχα του 2030.

 Βιβλία της σειράς 
Τα βιβλία της σειράς αποτελούν:



 Η Μέρα της Κρίσης. [Άνοιξη 2026] (αναμένεται να εκδοθεί)

 Πλοκή 
Η πλοκή αρχίζει τον Ιούλιο του 2029, με τις σχέσεις μεταξύ Ελλάδας και Τουρκίας να χειροτερεύουν με πρόσχημα επιχείρηση τουρκικού γεωτρύπανου στην ελληνική αιγιαλίτιδα ζώνη. Η κατάσταση κλιμακώνεται με αντιπαράθεση των στόλων του ελληνικού και του τουρκικού πολεμικού ναυτικού. Η τουρκική απάντηση στην ελληνική αντίδραση οδηγεί σε θερμά επεισόδια τόσο στο Βόρειο Αιγαίο, όσο και στον Έβρο. Καταλήγει σε κλιμάκωση στη Λέσβο και μια ημέρα αργότερα στο Καστελλόριζο.
μικρογραφία|174x174εσ|δεξιά|197x197pxΗ ελληνική φρεγάτα Ψαρά (F-454) και η τουρκική Gelibolu (F-493) εν πλω
Μετά την σύγκρουση του Ιουλίου τον προηγούμενο χρόνο, οι δύο χώρες προσπαθούν να έρθουν σε μόνιμη ειρήνη. Ταυτόχρονα όμως προετοιμάζονται για μια πιθανή, επικείμενη νέα έναυση. Προσωπικό της Ελληνικής Πολεμικής Αεροπορίας εκπαιδεύεται σε ένα απόρρητο αντικείμενο, ενώ κατά την Μεγάλη Εβδομάδα του 2030, οι αεροναυτικές δυνάμεις των δύο κρατών έρχονται για άλλη μια φορά σε αντιπαράθεση.

Την Κυριακή του Πάσχα του 2030, κινητά τηλέφωνα σε όλη την Ελλάδα ηχούν, με το 112 να προειδοποιεί μέσω μηνυμάτων για μια επικείμενη τουρκική πυραυλική επίθεση. Η χώρα καλείται να αντιμετωπίσει τους βομβαρδισμούς και το καθεστώς πολιορκίας σε έναν διαρκή πόλεμο με την Τουρκία.

Η πλοκή θα συνεχιστεί στο τέταρτο έργο, Η Μέρα της Κρίσης, το οποίο δεν έχει εκδοθεί ακόμη.

 Υποδοχή 
Η σειρά παρουσιάστηκε και σχολιάστηκε από τον τύπο.

Σε παρουσίαση των δύο πρώτων βιβλίων της σειράς, το Huffington Post Greece σημείωσε ότι από πολλές απόψεις μοιάζει με έργο του Τομ Κλάνσυ, χαρακτηρίζοντάς τα ως «καθαρόαιμα technothriller».

Το περιοδικό Πτήση σημείωσε την «εκπληκτική» λεπτομέρεια και ανάλυση του πολεμικού σεναρίου.

 Το Πρώτο Αίμα 
Η Καθημερινή χαρακτήρισε την πλοκή του πρώτου βιβλίου «ρεαλιστική» και την περιγραφή των τεχνικών και επιχειρησιακών λεπτομερείων «ισορροπημένη», ενώ το Πρώτο Θέμα χαρακτήρισε την αφήγηση «ανατριχιαστική».

 Σκοτεινός Ουρανός 
Το Πρώτο Θέμα τόνισε ότι το δεύτερο βιβλίο χαρακτηρίζεται από την «έντονή του δράση» και την «υψηλή δόση ρεαλισμού».

 Κατάσταση Πολιορκίας 
Το ΑΝΤ1 περιέγραψε το τρίτο βιβλίο της σειράς ως έργο που «κορυφώνει το δράμα του ελληνοτουρκικού πολέμου», με έμφαση στις ανθρώπινες ιστορίες απώλειας, πίστης και ηρωισμού.

 Δείτε επίσης 
 Σχέσεις Ελλάδας και Τουρκίας
 Γκρίζες Ζώνες
 Κρίση στο Αιγαίο, 1987
 Κρίση των Ιμίων

 Εξωτερικοί σύνδεσμοι 




 Σημειώσεις 

 Παραπομπές 

Κατηγορία:Αιγαίο Ώρα Μηδέν
Κατηγορία:Σειρές βιβλίων
Κατηγορία:Κατασκοπευτικά μυθιστορήματα
Κατηγορία:Πολιτικά μυθιστορήματα
Κατηγορία:Μυθιστορήματα επιστημονικής φαντασίας
Κατηγορία:Βιβλία σχετικά με την Ευρώπη

Κατηγορία:Ελληνικά μυθιστορήματα